നെയ്യാറ്റിന്കര ഡിപ്പോയ്ക്ക് കൂടുതല് ബസുകളും സര്വീസുകളും അനുവദിക്കുക: കെഎസ്ആര്ടിഇഎ നെയ്യാറ്റിന്കര: സമ്ബൂര്ണ ദേശസാല്കൃത മേഖലയായ നെയ്യാറ്റിന്കര താലൂക്കിലെ യാത്രാക്ലേശം പരിഹരിക്കുന്നതിന് കെഎസ്ആര്ടിസി അടിയന്തരമായി നെയ്യാറ്റിന്കര ഡിപ്പോയ്ക്ക് കൂടുതല് ബസുകളും സര്വീസുകളും അനുവദിക്കണമെന്ന് കെഎസ്ആര്ടി എംപ്ലോയീസ് അസോസിയേഷന് സി.ഐ.ടി.യു നെയ്യാറ്റിന്കര യൂണിറ്റ് ആവശ്യപ്പെട്ടു. നെയ്യാറ്റിന്കരയുടെ സമീപ പ്രദേശങ്ങളായ മഞ്ചവിളാകം, ചെമ്ബൂര്, പൂഴിക്കുന്ന്, കാരക്കോണം, കുളത്തൂര് ഉള്പ്പെടെയുള്ള സ്ഥലങ്ങളില് നിന്ന് നഗരത്തിലേക്കും തിരിച്ചും അതിരാവിലെയും വൈകിട്ടും ആവശ്യത്തിന് സര്വീസുകള് നടത്താന് ഡിപ്പോയില് ബസ്സുകളുടെ അപര്യാപ്തത ഉണ്ട്.ഈ വിഷയങ്ങള് ചൂണ്ടിക്കാട്ടി അസോസിയേഷന് ഭാരവാഹികളായ എസ്.എസ്. സാബു, എന്.കെ. രഞ്ജിത്ത്, ജി. ജിജോ എന്നിവര് ഗതാഗത മന്ത്രി ആന്റണി രാജുവിന് നിവേദനം സമര്പ്പിച്ചു. സാധ്യതാ പഠനം നടത്തി ഒരാഴ്ചയ്ക്കകം റിപ്പോര്ട്ട് നല്കാന് യൂണിറ്റ് ഓഫീസര് എസ്. മുഹമ്മദ് ബഷീറിന് മന്ത്രി നിര്ദ്ദേശം നല്കിയതായി അസോസിയേഷന് ഭാരവാഹികള് അറിയിച്ചു.